নাড়ির টানে শুরু  উনদাল আঞ্চলিক শব্দ। সিলেট অঞ্চলে গ্রাম এলাকায় রান্নাঘরকে উনদাল বলে  ডাকা হয়। উনদাল মানে চুলা। সম্ভবত উনুন থেকে উনদাল। রেস্তোরাঁটির ব্যবস্থাপনা পরিচালক সালাউদ্দিন বাবলু বলেন, উনদাল নামেই রয়েছে নাড়ির টান। চুলা থেকে খাবার সরাসরি পাতে দিয়ে ভোজনবিলাসীদের তুষ্ট করাই আমাদের লক্ষ্য।  সালাউদ্দিন বাবলুসহ এর প্রতিষ্ঠাতা ছয়জন। একটি সুন্দর নামকরণে রেস্তোরাঁ করার চেষ্টা তাঁরা বছর কয়েক ধরে করছিলেন। নাম নির্ধারণ হওয়ায় শুরু হয় নামের সঙ্গে সংগতি রেখে খাবার-দাবার আয়োজন এবং রেস্তোরাঁর অবকাঠামো তৈরি। ২০০৮ সালের পুরো জানুয়ারি মাসে চলে প্রস্তুতি। ৯ ফেব্রুয়ারি চালু করা হয় রেস্তোরাঁ।